Режисьор Хасраф Дулул (ХаЗ)
Не сме могли да грешим повече за всичко това.
12 месеца по-рано
Не съм сигурна кога ще съм вкъщи, може би около 20:00 ч.
Говорех ти за заснемането, което трябва да направим.
Знаеш, че в космическата агенция имат
вътрешна комуникационна система.
Попитаха ме, дали могат да заснемат един ден от живота ни.
Искат да филмират деня на някои от висшите членове.
Трябва ли да... Записвате ли сега?
Да, затова са тук.
Здравейте, всички, добре дошли в нашия дом.
Това е моята прекрасна дъщеря, Мери.
Здравейте. - Тя е добро момиче, студентка е.
И е много умна, като майка си.
По телевизията ли ще го излъчат?
Не, няма.
Само за вътрешната комуникационна мрежа е.
За да имат материали. - Добре.
Ще се преоблека. - Добре, скъпа.
Ще се видим след малко.
Малко е срамежлива.
Да ви предложа кафе или чай?
Тя очевидно е невероятно вдъхновяваща.
Особено в наши дни,
да имаш майка, която
ръководи една от най-големите международни космически агенции.
Майка ми от Канада, но баща ми беше британец.
Срещат се в университета, по време на негов семестър.
Той беше много специален човек.
Умиротворител. - Да.
Не говорим за него толкова, колкото трябва.
Много съжалявам, но трябва да отговоря.
Съжалявам, моля за малко търпение.
Да?
Какво?
Шегуваш се.
Мога да съм там след около 25 минути.
Да, просто...
Нека Алекс да се заеме.
Кажи му... Да, той знае.
Не, просто изчакайте. Тръгвам към вас.
Толкова съжалявам.
Появило се е нещо. Трябва да тръгвам.
Международна космическа станция,
установено е затопляне в Съединения 2 и 3.
Повтарям, затопляне в Съединения 2 и 3.
Разрешете рестартиране на Съединение 2.
МКС, моля потвърдете,
когато сте готови за подмяна рамката на модула.
Отваряне след три, две, едно.
Потвърдена видимост към модула.
Разбрахме, Джим.
Джим до Франсоа, обади се.
Чувам те ясно, Джим.
Добре, защото ми дължиш голяма услуга.
МКС, разбрахме това.
Свързване на допълнителни кабелни снопове
за пренасочване на системите.
Потвърждавам проверка на температурата.
Разбрано, Джим.
Схемата за предаване на данни е готова.
Разбрано. Тръгвам обратно...
Имаме смущения в трансмисията.
Бихте ли повторили?
Ще потвърдите ли странния звук в нашите радиостанции?
Не разпознаваме тази честота.
Моля, проверете дали имаме нарушение в комуникацията.
Не, всички честоти са в норма.
Какъвто и да е този звук, не идва от нас.
Управление, виждате ли това?
Изглежда, че изгубихме видео сигнала ти.
Моля за подробности по последното съобщение.
Прилича на смущение като при слънчева буря.
Франсоа, виждаш ли това?
Да, Джим. Каквото и да е това, то нарушава комуникацията ни.
Очаквахме ли слънчеви бури?
Не, Джим. Не са докладвани слънчеви бури.
Тук горе е като на 4-ти юли.
Виждам силни вибрации по панелите.
Франсоа, отвори люка.
Отворен е. - Връщам се, но...
Толкова е ярко, заслепява ме.
Джим, въжето става нестабилно. Използвай дръжките за насочване.
Усещам някакво напрежение в това нещо. Трябва да го откача.
Джим...
Не виждам нищо... Усещам, че въжето е опънато.
Хайде, Джим. Кажи ми какво виждаш.
Космическа агенция Управление на полети
Все още не знаем какво точно причини срив в захранването на МКС,
но по-странното е, че
всички спътници в орбита бяха засегнати в същия момент.
Трагичното последствие е, че
астронавтът Джим Марсел изчезна.
Предполагаме, че е мъртъв.
Възможно е въжето му да се е откачило по време на инцидента.
Като за начало, аз...
Искам да кажа, че познавах Джим отдавна
и това е много труден момент,
но ние... трябва да продължим.
Да разберем какво се е случило.
Получихме много снимки от МКС.
Имаме екип, който ги разглежда кадър по кадър,
но засега не знаем какво е било това.
Знаем, че не е слънчево изригване,
нито електромагнитна буря.
Не за първи път има аномалия над нашата планета.
За първи път видяхме такава през 1990 г.
Беше видима около два месеца.
Но преди да съберем някаква смислена информация,
тя изчезна и не се появи повече. До този момент.
Добро утро.
Да, ще те информирам като разбера повече.
Ами...
Когато ми се обадиха, бях заспала от около 45 минути.
Работя по един интензивен проект в последните осем месеца.
Нямаше да ми кажат нищо по телефона,
такъв е протокола в агенцията,
само че е класифицирано
и изисква моя опит в областта на гравитационните вълни
и космически аномалии.
Идеята, че тази аномалия
излъчва гравитационна вълна, изненада всички ни
и беше извън всичко, предсказано от науката.
Какво би могло да причини такова явление?
Все още не знам.
Тази сутрин космическата агенция съобщи,
че астронавтът Джим Марсел е бил убит от летящи отломки,
докато е изпълнявал мисия по поддръжката на МКС.
Говорител на агенцията заяви, че това е трагичен инцидент,
че Джим Марсел обичал работата си,
и те изказват съболезнования на семейството му.
Нарекохме тази аномалия Празнотата,
което е по-добре от "Аномалия 234-б".
Изглеждаше като...
Наподобяваше следа от супернова.
Но поради близостта й до Земята, знаехме, че е нещо съвсем друго.
По време на появата й, засякохме кратка радиовълна
и сигналът беше...
Предаваше се на много специфична честота,
1420 мегахерца.
Университет по астрофизика Катедра Научни изследвания
Тази честота от 1420 мегахерца,
е много странен и сложен феномен,
известен ни като "водородната линия".
Радиоастрономите, които записаха първи сигнала,
безуспешно се опитваха да намерят източника му.
Без резултат.
И после той изчезна.
През всички тези години,
все още се опитваме да намерим източника.
Но сигналът не се появи повече.
Ако пропуснем възможността да изследваме аномалията сега,
може би ще трябва да изчакаме още 25 години, за да се появи отново.
Ако се появи отново.
Трябва да знаем кой я е поставил там. Откъде идва?
Интелигентна ли е?
Опитва ли се да общува с нас?
Това са въпросите, на които трябва да си отговорим.
Имаме разузнавателни сонди в орбита,
за извършване на рутинни прегледи на космически кораби и сателити,
както и планетарни проучвания - когато им дойде времето.
Възложих разузнавателна мисия с такава сонда в Празнотата.
Маневрирането в космоса не е толкова просто,
както се показва във филмите.
Придвижването от една орбита в друга
изисква много енергия.
Трябваше да нагласим орбитата на сондата,
така че да се пресече с тази на Празнотата.
Това е и най-проблемния момент.
Това може би е единствения ни шанс да погледнем отвъд.
Сигналът е изгубен
Очаквахме, че може да загубим връзка,
но не и толкова скоро.
За щастие, не всичко е изгубено.
Сондите ни са оборудвани с най-съвременните камери,
които предават директно тук, в нашите сървъри.
И дори в този много кратък миг,
успяхме да поддържаме сигнала
и заснехме образи.
Когато сондата се приближи,
забелязахме тази тунелна структура, точно пред нас.
Погледнете тук в центъра.
Това са светлина и космическа материя, влизащи и излизащи.
Така че вероятно това, което виждаме,
е червеева дупка.
Всички знаем, че ако има вход, има и изход,
и ако това наистина е червеева дупка,
то следващият въпрос е,
какво има от другата страна на Празнотата?
Изглежда, че е червеева дупка.
Все още се нуждаем от повече данни
и внимателен преглед на изображенията,
за да разберем с какво точно си имаме работа тук.
Технически това не е червеева дупка.
Не и според мен.
В случая с Празнотата...
Сигурни сме, че има вход.
Ние го наричаме "гърлото".
Въпросът е дали има второ гърло, изходна точка.
Дали всичко, което изпратим, ще се появи от другата страна
или ще остане вътре завинаги?
Търсенето ни беше сякаш
скачаме, за да погледнем над много висока стена,
но само да зърнем за миг какво е от другата страна.
Всеки път улавяме малко повече информация.
Започна да се появява нещо като пробляскващо очертание
на сферична форма в далечината.
След по-внимателно проучване на това очертание,
видяхме възможността тази сферична форма да е...
Друга планета.
Може би ще сме свидетели на първия контакт с интелигентен живот.
Има огромна вероятност за това.
Сега имаме нещо. Нещо, наистина голямо.
Може би твърде голямо.
Не мисля, че сме подготвени или разполагаме с ресурс за изследване
на нещо от такъв мащаб.
Искам да изпратим нашите астронавти там.
Наясно съм със случилото се с Джим Марсел.
Искам да се отбележи, че съм категорично против.
Не мога да подкрепя това.
Истината е, че ни трябва информация. Как ще я получим?
Не можем да изпращаме сонди, те нямат повече възможности.
Трябва да комуникираме с някой от другата страна.
Можем да спорим вечно.
Ако пропуснем момента, пропускаме възможността си.
На какъв етап са сондите?
Изгубихме ги. Те преминаха, и нямаме никакъв сигнал.
Напълно откъснати сме.
Тук пише, че досега сме загубили 3,5 млн. долара в сондите.
Сега не говорим за цифри и някакви маловажни неща,
а за едно от най-важните събития в изследването на космоса.
Трябва да продължим напред и то още сега.
Какво предлагаш?
Непосредствената ни цел е да определим тази мисия.
Бяха обсъдени някои идеи и няма да изпращаме повече сонди.
Решението е да се финансира пълна мисия.
Успяхме да съберем сериозно финансиране,
и всъщност това е най-голямата сума
в историята на космическите изследвания.
Защото...
Самата идея на потенциално обитаема планета,
предизвика огромни интереси.
Беше договорено мисията да бъде засекретена... засега.
Пълно информационно затъмнение, докато разберем по-добре
с какво точно си имаме работа.
Първата стъпка, беше да съчиним някаква версия за медиите,
за да се гарантира информационното затъмнение.
След време ще направим разкритие пред медиите,
но в момента агенция смята, че обществеността
не е готова да знае за мисията в Празнотата.
Това намерение на
космическата агенция да изпрати астронавт от другата страна...
Няма да се осъществи.
Защото, чисто физически, ние като човешки същества
не бихме могли да издържим на екстремните напрежения,
до които би довело едно такова начинание.
От десетилетия разработваме костюми,
които да защитят астронавтите от опасностите в космоса.
Това, което ще трябва да направим сега, за да
предпазим астронавтите при пътуване в Празнотата е нещо...
Честно казано, не мисля, че имаме технологичните възможности за това.
Както бях предположил няколко пъти преди,
изпращането на човек там ще е гибелно.
За да оцелее в червеева дупка,
той или тя ще трябва да издържи
гравитационни вълни, които ще ги "спагетизират".
Единственото приемливо, макар и проблематично решение,
ще бъде да се използват роботи или сонди.
Хората от цял свят съобщават за странни явления в небето.
Граждани от Ню Йорк, Австралия и Азия
съобщават за ужасяващо изкривяване на облаците.
Мисля, че това е проект и тестват нова машина за контрол на времето.
Пулсираше съвсем леко.
Виждаш как се движат облаците. Много е страшно.
Получаваме нови данни от Празнотата.
Не го очаквахме толкова скоро.
През последните седмици,
нашите сателити наблюдават Празнотата и събират възможно най-много данни.
Можем да видим, че тя е излъчила серия невидими вълни.
И тази невидима дължина на вълната
се разраства и разширява
с много, много бърза скорост.
Вярваме, че тази дейност настъпи по същото време,
когато странните тъмни сфери се появиха в нашето небе.
Заложихме тези данни в симулатора, за да предскаже събитията,
въз основа на това, което знаем.
Симулацията прогнозира буря
от невидими сили,
вероятно състоящи се от тъмната материя и скоростни полета,
и други неизвестни полета и вълни,
за които не знаем нищо.
Когато бурята ни достигне,
планетата ни ще бъде в средата
на тази огромна космическа вълна.
От появата на черните сфери в небето,
всички държави окачествиха ситуацията
като глобална заплаха за сигурността.
Департаментът по отбрана се свърза с нас.
Те разбраха проблема ни с изпращането на астронавти в Празнотата.
Вярваха, че имат решение
и ни насочиха към тяхната трансхуманистична дивизия.
Когато научихме за проблема на космическата агенция
с изпращането на астронавтите,
им предложихме секретните ни технологии като решение,
но, честно казано, те нямат друга алтернатива.
В отдела по отбрана и технологии, бяха засекретени програми,
които работят в областта на невронауката,
трансхуманизма и синтетичната биология за развитие на модерни войници.
Тези програми бяха засекретени по очевидни етични причини,
и не са одобрени официално от правителството.
Особено програмата "Човек 2.0", поради естеството на технологията,
използвана за сливане на човешки клетки
със синтетични биохимични структури,
за създаване на ново тяло, задвижвано от запазения мозък на войника.
Мозъкът може да живее без тяло,
но тялото не може да живее без мозък.
Това просто схващане задвижва проекта "Човек 2.0".
Целта ни беше да създадем протеза,
която да подслони човешкия мозък, нещо като заместващо тяло.
Но най-важното е, че искахме да изглежда напълно като човек.
Ще отворя гърба, ако искате да погледнете.
Това отделение тук ще приеме мозъка.
Виждате ли червената субстанция?
Това е охлаждащ гел, който се движи по цялото тяло
и съдържа милиони миниатюрни фиброоптични нишки,
свързвайки мозъка с всички синтетични мускули,
и дори със сензори на повърхността.
Но мозъкът ще стои тук, а гелът ще действа и като амортисьор,
така че ако Човек 2.0 получи някакъв удар,
гелът ще защити мозъка.
Нека ви покажа това.
Не се притеснявайте, той не е жив. Това е просто рефлекс.
Все още не е направена трансплантация в това тяло,
така че на практика, то е просто тяло.
Като компютър без твърд диск.
През последната седмица усилено търсихме
кандидати, склонни да минат отвъд границите на науката.
Официалната версия е, че избраните кандидати ще бъдат
на мисия в МКС за провеждането на изследвания.
След като се осъществи трансплантацията, обаче,
те никога няма да се върнат към стария си живот.
Семействата им ще бъдат информирани, ще им бъде дадено подходящо обяснение,
което да защити мисията и космическата агенция.
Ще се състои погребение с затворен ковчег,
за да се избегнат разискванията в семействата.
За целите на протокола...
Разбирате ли секретния характер на тази мисия
и подписаното от вас съгласие за запазване на тайна,
което ви забранява да обсъждате тези проекти
с когото и да било извън тази стая?
Разбирам.
Съответно разбирате същността на тази програма?
Да, напълно я разбирам.
Какво мислите, че е най-силното ви качество,
с което ще допринесете за мисията?
Надявам се да допринеса с опита си във вирусологията.
Военното ми минало, а за кратко бях и в космическата програма,
повишиха ме в ранг по-бързо,
отколкото всеки друг в историята на космическата програма.
Но вие знаете това.
Това е... това е неизвестното.
Възможността да има нещо друго за нас някъде там.
Въпреки че има някои
доста страшни рискове...
Да знаеш, че има шанс да направиш много повече.
Мисля, че е в природата ни
да искаме да надскочим границите си.
Искам да направя нещо голямо, разбирате ли?
Да бъда като баща ми и да бъда запомнена с нещо.
Прекарах по-голямата част от живота си в стол.
Половината ми тяло не работи,
Не търся съчувствие за това, приел съм го.
И нямам проблем с него.
Също така, почти цял живот мечтая
да направя нещо повече.
И част от това да се справя с моето положение,
е примирението ми с факта, че това няма да ми се случи.
Няма да съм... човекът, който мислех, че мога да бъда.
Това, което правите сега, сър, е да ми давате шанс
да изпълня тази мечта, това желание.
Имам рак, аз...
Ако тялото ми ме ограничава, трябва да изляза отвъд него.
Това е единствения начин да го направя.
Разбирате ли напълно, че това е...
еднопосочен билет?
Избираме не само физическа сила,
но също така и способността да изразявате чувства,
да бъдете съпричастни.
Бих ли минала през процедурата?
Има твърде много етични въпроси.
Трябва да има наистина огромна причина за мен,
за да направя нещо подобно.
И не мога да си представя нито една такава.
Така че - не, не мога да го направя.
Хората ще трябва да преминат поредица от тестове,
изпити при нашия психолог,
както и медицински изследвания.
Процесът сам по себе си е безболезнен.
На субекта ще бъде даден коктейл от лекарства
чрез интравенозна система,
което ще спре сърцето за няколко часа.
Симулирайки спокойна смърт.
Най-много време ще отнеме
осъществяване на връзката с изкуствения гръбнак,
което ще позволи комуникацията между ума и тялото
да функционира, както при всеки от нас.
Това, което трябва да разберете, е...
Това е този процес на сливане между мозъка и синтетичното тяло,
в който се създава Човек 2.0.
Това е чудото.
Но трябва да помним, че тези хора не са напълно безсмъртни.
Мозъкът също дегенерира след определен период.
За разлика от нормалните хора, техните тела ще издържат по-дълго.
Животът се удължава значително, но не завинаги.
Подборът за програмата "Човек 2.0", е много внимателен.
Ккандидатите ще бъдат посланици,
представляващи човешката раса от другата страна,
и са избрани въз основа на техните извънредни когнитивни способности.
Имаме само две синтетични тела на разположение,
така че процесът на подбор е изключително важен.
Решихме да извършим първата трансплантация
преди да направим втория избор.
Първият трансплантиран е Карл Робъртс.
Образованието му не е като на другите кандидати,
но когнитивните му умения са...
отвъд нашите очаквания.
Когато отворих документите,
видях, че съдържат информацията, която исках - бях приет.
Това е всичко, което някога съм искал, човече.
Не знам дали съм казал това, което трябваше в онова интервю.
Не мога да опиша вълнението, което изпитвам.
Ще се махна от този стол.
Готов съм. Да го направим.
Той има страстта, която се изисква за това.
Това е...
Усещанетo за приключение, което ще задвижи тази мисия.
И ние сме изключително доволни, че той е на борда.
Днес ще ми правят пълно сканиране,
за да може новото ми тяло да е възможно най-сходно.
Агентите смятат, че ако ще се прави първи контакт,
той трябва да е в човешка форма,
за да знаят извънземните как изглеждаме.
Какъв късмет, че съм толкова привлекателен, не мислите ли?
Защитният костюм е пробив в нанотехнологията на материалите.
Направен е от военен клас гофрема,
при която са изтъкани милиони малки влакна,
които правят бронята непробиваема,
но също така поддържат гъвкавост,
което е важно за някои зони,
като например ставите.
Очите използват нанооптика, която
позволява ретината да се адаптира към различна осветеност.
Вероятно се чудите защо Човек 2.0 диша.
Е, това е само една от многото характеристики,
добавени, за да подпомогнат усещането за идентичност.
Дишането се предизвиква от механизъм в синтетичното тяло,
подпомагащ регулацията на температурата.
Строгото регулиране на метаболизма на глюкозата и кислорода
е от съществено значение за физиологията на мозъка.
Затова разработихме съединение, наречено "з02х",
което се освобождава в мозъка в малки количества.
Това съединение имитира свойствата на глюкозата и кислорода,
затова подхранва мозъка и го поддържа жив.
Оригиналният дизайн на космическия кораб
е предназначен за астронавти, които са истински хора,
така че сега премахнахме целия хардуер и технологии,
необходими за поддържане на живота,
тъй като хората от "Човек 2.0", нямат нужда от тях.
Корабът стана по-малък и по-лек,
което означава по-бърз
и използващ по-малко гориво.
Те ще бъдат вкарани в гнездата,
така че да можем да следим данните им.
Но това означава също, че ще можем да предаваме информация
директно в мозъчната им кора.
Това е забележително, не мислите ли?
От огромно значение е как си представяме първия контакт.
Важно е да се замислим с какво ще комуникираме?
Как точно ще разберем, че сме установили контакт с...
Интелигентна форма на извънземен живот?
На езика на хората ли трябва да мислим?
Може ли да е микроб?
Това е много, много трудно за нас.
Така че това, което направихме е да съберем Главен архив с данни - ГАД.
В него има повече визуални елементи, повече звук, видеоклипове.
И когато направим първия контакт, ще можем да общуваме.
Всички тези изображения и звуци...
изразяват същността на това кои сме ние
и какъв е нашия стремеж.
О, не, не, всичко е наред. Добре съм, сър.
Благодаря.
Показателите изглеждат добре. - Да, сър, всичко работи.
Каква загуба.
Информираха ли те за процедурата?
Легни тук. - Благодаря.
Запознат ли си с процедурата? - Мисля, че да.
Мисля, че... Май не знам почти нищо.
Добре, нека минем стъпка по стъпка.
Единственото неудобство, което може да изпиташ,
е в самото начало, когато трябва да направим разрез
ето тук, за да получим достъп до гръбначния мозък.
Трябва да гледаш на това като на процес.
Не всичко ще се случи веднага.
Ще отнеме около три дни.
Съзнанието ти ще започне да избледнява много бавно,
и пулсът ще се забави.
Докато той се забавя,
съзнанието ти всъщост ще се разшири,
преди да започне да изключва.
Добре, значи постепенно ще изчезна.
Това е една от възможностите, да...
Ще заспя.
Ще е много спокоен сън.
Предполагам, че това е последното ми интервю
преди да ме трансплантират в новото ми тяло.
Исках да... изляза в космоса,
и да заживея завинаги сред звездите.
Той ми каза...
Че мога да направя всичко, което поискам.
Стига да дам всичко от себе си.
Така че... Това е за теб, татко.
Военните извършваха полети, за да разгледат отблизо сферите.
И изглежда, че сферите не реагират на нашите действия.
Космическата агенция убеди големите лидери
да не инициираме атака без да анализираме данните,
да имаме яснота какво представляват сферите
и каква е връзката им с Празнотата.
Сателитната ни геолокация показа,
че сферите са разпръснати по цялото земно кълбо.
Не знаем точния им брой, но изглежда имаме стотици сфери,
плаващи в небето и все по-видими с всеки изминал ден.
Геолокацията също така разкри модел при образуването на сферите.
Те сякаш се подравняват и подготовят за нещо.
72 часа след трансплантацията
В 8:35 тази сутрин, първият ни опит за Човек 2.0 се провали.
Субектът ни беше обявен за мъртъв.
Предполагам, че довечера ще има втори опит.
Покрусен съм.
Изгубихме някой, който толкова подкрепяше тази мисия,
тази... кауза.
Но губим време.
Трябва да изстреляме апарата до една седмица и...
Не можем да изгубим тази възможност.
Трансплантацията на Карл разкри,
че мозъкът не е успял да се слее със синтетичното тяло
и го е отхвърлил по време на сливането.
Разбъркахме доста лошо мозъчните синапси.
Мозъкът просто се претовари.
За да се предотврати друга загуба,
ще подобрим първоначалната технология за принт
с нова интегрирана система за печат на тъканни органи.
Поставянето на малко количество клетки от субекта в синтетичния гел
гарантира, че мозъкът ще направи връзка
с нещо органично и няма да откачи,
когато влезе в контакт с чуждото тяло,
което не участва в процеса на сливане.
Моето професионално мнение?
Цялото нещо се претупва.
Нуждаем се от повече време.
Единствената възможност това да проработи,
е да се гарантира, че човекът е тестван
с ензима предварително.
Трябва да тестваме всеки кандидат.
Но това ще отнеме няколко месеца.
Нямаме месеци, дори седмици, и сме против това.
Разполагаме с военни 2.0 и трябва да използваме тях.
Изпращането на един военен човек 2.0 е едно,
но изпращането на втори като заместник на нашите астронавти...
Мисля, че трябва да се запитаме,
искаме ли войници да представляват човечеството,
особено в това състояние на ума?
Със сигурност мога да ви кажа, че това не е нещо,
с което се чувствам комфортно.
За щастие, бях осведомена от моя медицински екип,
че има решение, което би се вместило във времето.
Откакто сондите ни изпращат проби от лунните мини и мисиите на Марс,
тези проби се съхраняват в лабораториите на космическата агенция.
Съгласно протокола, ние вземаме кръвни проби
и проби от урина на целия персонал на космическата агенция,
за да следим радиационния ефект от лабораториите.
От една страна това осигурява нашата безопасност,
а от друга е в съответствие с правилата в науката и технологиите.
От персонала на агенцията, само трима имат положителен резултат на ензима.
Единият е астронавт, който се върна току-що от МКС,
другият е ръководителят на ИТ отдела,
а третият е нашия експерт космолог на тема Празнотата -
Джесика Джонсън.
Да ти взема ли палтото?
Да, благодаря.
Как е Мери?
Добре е. Хубаво е, че се върна.
Не я бях виждала известно време...
Хей! - Хей, как си?
Да, добре съм.
Мина много време.
Радвам се да те видя.
Кога ще се видим отново?
Не знам.
Скоро? - Да, скоро.
По-рано отколкото този път, нали?
Да, обещавам, ще ти пиша.
Добре.
Късмет. - Ще се върна около 8:00.
Всичко хубаво, Мери.
Очевидно знаеш защо съм тук. - Да, знам.
И за да бъда честна, имам някои резерви.
Разбира се.
Идвам при теб повече като при приятел, отколкото колега.
Знам, че това е много трудно решение за теб,
както и за мен. Разбирам го.
И... искам да взема правилното решение,
че ще съм по-полезна, правейки процедурата,
отколкото със знанията ми тук.
Но също така...
Знам, че няма връщане назад. - Да, така е.
И...
Съжалявам, но... Извини ме.
Трябва да се уверя, че ще се погрижат наистина добре за семейството ми.
Гарантирам ти го. Ще се погрижим за семейството ти.
И трябва да...
бъдете деликатни като им казвате. - Ще бъда внимателна.
Благодаря ти. - Разбира се.
Не се притеснявай за това.
Не може всичко да е напразно.
Наясно съм, че имаме един опит
и че времето ни изтича. - Да, изтича.
Много е належащо.
Знаеш ли, ще влезеш в историята,
ако се съгласиш да го направиш.
Джесика е изправена пред много трудно решение.
Тя е най-добрият кандидат, който имаме в момента,
за проект "Човек 2.0".
Разбира се... това не е лесен избор.
Наистина не знам...
Наистина не знам как да я убедя да вземе това решение.
Усещам ужасно противоречие,
защото всички знаем, че...
животът й ще се промени необратимо.
И... Няма гаранция, че тя...
ще успее да преживее този процес.
Това е много голяма отговорност за мен.
И в крайна сметка решението е нейно.
Ще го направя. - Какво?
Най-подходяща съм.
Познавам мисията по-добре от всеки друг и разбирам целта.
Аз съм единствената тук, която разбира какво може да е отвъд.
Не е нужно да го правиш.
Много по-ценна си за нас тук.
Предвид ограниченото ни време,
знаеш, че това е най-доброто, което можем да направим.
Трябва да направим тестове. Имаме и още двама кандидати.
Защо мислиш... - Да, астронавтът Джеймс,
но той току-що се върна от МКС, а и има семейство.
И Дейвид Дженингс от ИТ отдела, ти сериозно ли...
настроен е толкова отбранително.
Определено не става за първи контакт.
Вече съм минала психотеста и съм одобрена за процедурата.
Не съм работил директно с нея, но предвид последния ни разговор,
е ясно, че е нестабилна и честно казано
тя е бомба със закъснител.
Не мисля, че такъв човек трябва да води научно изследване
за това, което може да се окаже най-важното откритие
в историята на космическите изследвания.
Тя има способност да се фокусира
и вниманието, което влага в работата си,
е много впечатляващо.
Има душа на изследовател, която влага във всичко, което прави.
Влиза в дълбочина на всеки проблем и успява да направи изводи.
Мисли за нещата по много ценен и уникален начин.
Мисля, че Джесика е идеалният човек за тази мисия.
Когато Джесика обмисляше решението си,
тя дойде при мен, за да разбере повече
за това какво ще е да е в тялото на Човек 2.0.
Обсъдихме физическите различия,
но тя беше по-загрижена за емоционалните си способности.
Успокоих я, че това е най-важния аспект за нас -
да запазим емоционалната й интелигентност,
и че в морално отношение
това е, което те прави човек.
И че искаме да изпратим там човек.
Абсолютно невероятно е какво могат да направят тези хора.
Просто е изумително.
Алис беше чудесна, разказа ми с какво точно е свързана процедурата.
Сега знам малко повече за нея.
Това е... невероятно. Готова съм.
Трябва да го направя.
Да...
Най-трудната част от решението да направя процедурата,
беше да се обадя на приятелите и семейството ми,
за да им чуя гласа за последен път.
Тези телефонни разговори
ме накараха да осъзная жертвите, които правя.
Дори да оцелея,
съм наясно, че това е еднопосочна мисия
и няма как да се върна към предишния си живот.
8 дни след процедурата по сливане
Сливането беше успешно.
Това е първият ни Човек 2.0.
Ние буквално сме бог в момента.
Когато видях да отваря очи
и да поема първата си глътка въздух,
беше сякаш се ражда отново.
Гледаш как съзнанието оживява точно пред теб,
в този безпрецедентен микс от човешко съзнание и технология.
Момчета, ще проверите ли това?
Джесика, просто се успокой, всичко е наред.
Синтезаторът за реч се нуждае от преконфигуриране.
Просто се успокой, това е временно.
Ще го оправим, разбираш ли? Опитай да се отпуснеш.
Имаме някои затруднения със синтезатора на речта.
Електродът, имплантиран в мозъка,
който комуникира телеметрично с невронния декодер -
мисля, че проблемът е там.
Трябва да направим пренастройка.
Модулацията на гласа е нарушена след процеса на събуждане
Сега Джесика 2.0 говори с друг глас
Чувам гласа си странно.
Не се чувствам като себе си.
Но просто съм в ново тяло.
Чувствам натиск, когато допирам пръстите си.
Все още нямам усещане за болка.
Когато погледна в огледалото, виждам старото си лице,
в рамките на ново тяло.
Понякога, когато затворя очи,
напълно забравям, че съм в синтетично тяло.
Всичко, което съм аз, е в моето съзнание.
Казаха ми, че ще трябва да мина през интензивна рехабилитация,
за да свикне мозъка ми с тялото.
След като загубихме Карл,
понякога се съмнявах, че ще стигнем дотук.
Да я виждам сега,
жива...
Променя всичко.
Това е... толкова впечатляващо.
Извинявайте, намирам го за... зашеметяващо.
И предполагам, че тази смесица от...
Фактът, че е жена, човешко същество като теб и мен.
Сигурно и тя се чуди как това ще сработи.
Но мисля, че всичко ще е наред.
Предполагам, че това е бъдещето на астронавтите.
Няма да отрека, че военният Човек 2.0 притежава хардуерни атрибути
в синтетичното си тяло,
които го различават от другия синтетичен астронавт.
Той носи малки оръжия, които са част от дизайна на тялото му.
Не изпращате войник на мисия без оръжие,
и предвид, че не знаем какво има зад Празнотата,
е опасно да сме неподготвени.
Денят на старта
Човек 2.0 току-що се настани и всичко е нормално.
Подготовка за обратно броене.
Пет, четири, три, две, едно.
Имаме запалване, двигателите работят.
Издигане.
Мощността е в норма.
Двигателите са на 101 процента.
Височината е 610 метра и се увеличава.
Авиационната електроника е в норма.
Височината е 3 км и се увеличава.
Двигателите са в норма. Подготовка за отделяне на главния двигател.
Две минути до отделяне.
Отброяване на 30 секунди.
Скорост 11 600 км в час.
Завършване на първи етап и отделяне.
ЕСС е деактивиран и първото отделяне е завършено.
Отделяне на товара след 3, 2, 1. Изхвърляне.
Подравняването и траекторията изглеждат добре.
Все още имаме добра и силна телеметрия в управлението на полета.
Изчакваме за връзка с Човек 2.0 след три, две, едно.
Джесика, виждаме това, което виждаш.
Моля, докладвай.
Налягането в кораба е стабилно.
Всичко изглежда добре.
Джесика, готови сме. Включване на автоматична траектория.
Приближаваме се до Празнотата.
Виждам я. Почти съм в обсег.
Това е Празнотата. Красиво е.
Имай предвид, че вече не получаваме картина.
Приближаваме и мога да усетя всичко около мен.
Тя също започва да се движи. Напрежението е толкова силно.
Стойностите на налягането се колебаят.
Отвсякъде идва странна светлина.
Това е невероятно!
Празнотата започва да изкривява всичко.
Започва се!
Губим сигнала.
Сигналът е изгубен
Ако още ни чуваш - късмет и на добър път, Джесика.
Не знаем кога да очакваме завръщането на нашите астронавти.
Можем само да спекулираме и да се надяваме.
И аз се надявам, че ще се върнат до края на годината,
но е възможно да отнеме няколко години,
няколко десетилетия дори.
Освен това съществува и възможността...
Никога да не ги чуем повече.
Готови сме за всички варианти.
В момента ги проследяваме.
И както виждате, всички работим на пълни обороти,
и не изпускаме от очи, това което се случва.
Всички непрекъснато слушат, във всяка една секунда.
Имаше инцидент.
И...
Опасявам се, че Джесика е била засегната.
Имаше експлозия...
...на ракетата и...
Много съжалявам да го кажа, но...
Изгубихме я.
Всичко опасно трябва да бъде...
А защо тя беше там?
Това е работата й.
Не можеше ли да се качи някой друг в ракетата?
Не, скъпа.
Не.
Да, това беше много трудно...
Всичко е много сложно.
Никога не съм лъгала дъщеря ми за нищо досега.
Последният път, когато трябваше да й кажа, че някой е умрял,
беше съпругът ми.
Не е приятно, че трябва да мина пак през това.
Знам, че...
Ако можеше да знае истината, щеше да ми прости.
Трудно е.
5 дни след изстрелването
Тази сутрин, една от нашите радарни защитни системи
засече бързо движещ се обект,
насочен към Атлантическия океан.
Използваме я, за да следим космически отломки и сателити.
Обектът има същите размер, скорост и траектория,
като кораба, който изпратихме в Празнотата.
Всички бяхме удивени, със сигурност.
В рамките на няколко дни от изстрелването...
да се върне толкова бързо...
Когато пристигнахме, извадихме кораба от водата
и си спомням, че беше почернял.
Обикновено като видите толкова голямо стареене,
бихте очаквали, че кораба го е нямало задълго
и е имал много бързо навлизане в атмосферата.
От опита ми в предишни мисии, очаквах, че като влезем
ще намерим двамата астронавти вътре.
Но в този случай, военният астронавт го нямаше.
Трябва да обмислим идеята,
че цялата тази Празнота...
е Троянски кон.
Че...
Това би могло да е послание или предупреждение.
Не е провал това, че се върна след седем дни.
Имаме нещо,
което е преминало през Празнотата и се е върнало.
Следващата ни стъпка е да започнем тестове.
С оглед стандартния протокол за всички астронавти,
трябва да поставим Джонсън под карантина,
за да предотвратим биологично замърсяване,
на което може да е била изложена.
Трябва да се подготвим за това, че мисията е провал.
Трябва да се подготвим за следващите стъпки.
Честно казано, дали тя ще дойде на себе си е под въпрос.
Може физически да се събуди сега, дори след седмица или година.
Когато пациентът е претърпял тежко мозъчно увреждане,
изпада в кома или вегетативно състояние.
Възможно е продължителната травма
да увреди нормалната мозъчна функция.
Когато я включихме към системата,
открихме, че записаните в мозъка й данни,
показват няколко години от нови спомени.
А тя отсъства едва пет дни.
Възможно е, дори вероятно,
времето в Празнотата
да е много по-различно от нашето понятие за време.
Това, което са няколко години от другата страна,
може да са само дни тук.
Разкодирането на данни работи като
се включим в конектора, където се съхраняват спомените.
Това е възможно благодарение на интелигентни импланти,
които се съхраняват в мозъка.
То ни помага да кодираме спомени
и да ги съхраняваме като синаптични връзки.
Това, което прави нашата технология
е да разкодира синаптичните връзки
в поток от данни.
След което преобразуваме този поток от данни в изображения.
Така че, като го пуснем... Невероятно е.
Това са реални кадри на спомените.
Разкодирахме малка част от паметта.
Макар и кратко, е много обещаващо,
и всъщност е повече, отколкото някой е очаквал.
На този етап са кратки, защото е много натоварващо за Джесика.
Тя се нуждае от известно време,
за да възстанови синапсите в мозъка си
и да се възстанови от преживяването.
Да успее да се събере, след което започваме отново.
За мен очевидният приоритет е да се погрижим за Джесика.
Не искам информацията, с която тя разполага, да бъде компрометирана,
като минаваме твърде бързо през този процес.
Същевременно е наложително да получим данните възможно най-скоро.
В Комитета по отбрана имаме доста притеснени хора.
С оглед повишената активност в небето,
за националната сигурност беше обявен код червено.
Имайте предвид, че имаме установени протоколи за такъв род събития.
Още от 40-те години.
Нещо трябва да е задействало мозъка й, като превключвател.
Мозъчната й дейност се запали като фойерверки.
Диагностиката й беше нормална, нищо не изглеждаше повредено.
Мозъкът й имаше травма, но това можеше да се очаква.
Ще отнеме известно време, за да се възстановят спомените й.
Въпреки съвета ми към ръководството на агенцията,
не й беше дадено достатъчно време за възстановяване.
Имаше твърде много въпроси.
И всеки искаше отговори.
Джесика, ще ти задам няколко въпроса
и е много важно да отговаряш възможно най-ясно,
за да можем да предотвратим объркване с разкодираната памет.
Разбирам.
Какво си спомняш от старта?
Имаше много светлина.
Спомням си, че си мислех,
че тази светлина ще ме ослепи, ако държа очите си отворени.
Можеш ли да ми кажеш какво се случи с войника 2.0?
Войникът... остана спокоен, когато влязохме в Празнотата.
Но тъй като светлините пробляскваха много бързо,
не можех да го наблюдавам, трябваше да затворя очи за малко.
Когато ги отворих, забелязах, че той вече не е в кораба.
Погледнах навън и го видях да се отдалечава.
Джесика, би ли отвърдила това отново?
Казах, че няма начин да е напуснал кораба през люка.
Той просто се носеше там, сякаш беше замръзнал.
В очите му се четеше страх
и той гледаше непрекъснато надолу към ръката си.
Тя избухна в бяла светлина,
приличаше на детонация на ядрена бомба.
Тогава корабът започна да се отдалечава от Празнотата
към това, което приличаше на планета.
Вероятно съм изгубила съзнание, защото в един момент се озовах
на повърхността на планетата, без да знам как се е случило това.
Вървях много дълго.
Сякаш бях привлечена към определено място.
Джесика, осъществи ли първи контакт?
Да.
Видях ги.
Но те нямаха облик или форма.
Почувствах присъствието им, сякаш се опитваха да общуват с мен.
Имаше силен блясък и се озовах в бяла среда.
В далечината...
Нещо приближаваше към мен.
Чувствах се парализирана.
Просто не можех да се движа.
Знам, че трябваше да съм уплашена или ужасена,
но не бях.
Всъщност се чувствах спокойна.
Беше Джим Марсел.
Той не говореше физически.
Но можех да го чуя в главата си,
казваше ми, че всичко ще е наред.
Какви са техните намерения?
Той продължаваше да ми казва, че всичко ще е наред
и че нашето време е дошло.
Беше странно да усещам какво ми казва.
Не беше глас като такъв.
А просто информация, представена директно в ума ми.
Много членове на комисията поставят под въпрос
валидността на спомените на Джесика,
и по-специално появата на астронавт Джим Марсел.
Те питат дали това е проява на нейното въображение
или някакъв мираж, ако искате.
Трябва да се запитаме защо той изобщо се появява.
Поне за мен, мисля че е важно
да се изследва идеята, че астронавт Джим Марсел
е жив и добре от другата страна на Пустотата.
Изглежда, че няма увреждания на тялото или ума.
Това може би означава, че намеренията им към нас
са положителни и че те не ни мислят зло.
Трябва да сме изключително предпазливи
в реакциите си към изявленията на Джесика.
Трябва да направим много тестове,
за да установим дали страда
от някаква форма на посттравматичен стрес.
Тя е мина през сериозно преживяване.
То сигурно има странични ефекти, дори и да са временни.
Залогът е много голям.
Не можем да си позволим прибързани заключения
какви са тези неща и откъде идват.
Дали това са истинските спомени на Джесика?
Или са внушени, поставени там, от някой или нещо?
Следващите кадри са заснети от сонда за набюдение
Тук е МКС, подгответе се за отломки.
Не изглежда добре.
Множество сблъсъци с нашите сателити
и скоростта на отломките се ускорява бързо.
Насочват се право към нас.
Готовност за маневра за избягване на сблъсъка.
100 метра и приближава.
75 метра и приближава.
50 метра и приближава.
25 метра и приближава.
10 метра и приближава.
5 метра и приближава.
Три метра.
Готовност за удар.
Толкова сме грешили.
Не сме могли да грешим повече за...
Всичко това.
Бяхме толкова заслепени от собствената си параноя,
че не можaхме да видим какво всъщност се случва.
Мислехме, че сме били атакувани.
Дори в най-смелите ни мисли не се сетихме,
че всъщност бяхме спасени.
Тази мисъл изобщо не ми мина през ума.
И се чувствам...
Мисля, че смирена е думата, която ми идва на ум.
Виждаш нещо такова, което поставя под съмнение всичко,
което си мислиш, че знаеш.
Новините днес, без значение коя раса,
религия или политическа визия поддържате,
или войните, които водите,
всички на тази планета са свидетели на историческо събитие,
което експертите наричат космическото събитие на нашия живот.
Умът на Джесика е вече по-спокоен
и още спомени са декодирани.
Колкото повече декодираме, толкова повече научаваме за
първият контакт на Джесика с тях и техните намерения.
Той каза, че всичко това е част от цикъла.
Процесът е създаден от тях, за да запази вселената стабилна
и функционираща.
Трябваше да попитам "защо ние"?
Защо ни спасиха?
Каквото и да са научили за нас,
може би ги е накарало да решат,
че сме вид, който си заслужава да бъде запазен.
Независимо от нашите недостатъци.
Той каза, че работата им е свършена
и след време ще се върнат.
Никога не съм мислил, че ГАД ще изиграе
такава важна роля в спасяването на човечеството.
Проектирахме го, за да информираме интелигентния извънземния живот,
ако си направят труда да го прочетат.
Случи се, направиха го.
Когато човешките същества са изправени пред неизвестното,
те реагират незабавно с атака.
Имате две възможности: да се биете или да бягате.
Такова беше и нашето мислене.
Разбира се, участието на военните
показва как възприемаме дадено нещо.
И мисля, че от първите дни след откритието,
постепенно стигнахме до това
чувство, че сме под заплаха.
И трябва да кажа, че изобщо не ни мина през ум,
дори за една секунда,
че има нещо, което ни помага.
Не знам защо не стигнахме до тази идея,
но може би това е въпрос, който трябва да си зададем.
Трябва ли от всяко нещо, което не разбираме
да се страхуваме веднага като рефлекс,
или можем да стигнем до идеята, че там има сили,
които са на наша страна и ни помагат да се развиваме?
Нищо...
от това, което си мислихме, че знаем за физиката, науката,
за интелигентния живот,
нищо, което теоретизирахме,
не може да ни подготви за това.
Няма физично,
научно обяснение за това или защо то се случи.
Въпреки, че учените и членовете на космическата агенция
са запленени от това събитие,
Отделът по отбрана не може да не задава въпроси за тези извънземни.
Какъв е техния интерес човешката раса да оцелее?
Всеки астронавт е оборудван с устройство за проследяване.
Рано тази сутрин,
военните успяха да проследят сигнала,
съответстващ на устройството, носено от астронавта Джим Марсел.
Намериха го да се скита
в състояние на пълен шок в пустинята на Аризона.
Нямаме никаква представа как е стигнал там.
Можем да предположим,
че сега, когато Пустотата изчезна,
ролята му на свързващо звено вече не е необходима.
За съжаление, Джим Марсел няма спомен
какво се е случило с него от другата страна.
Ще има нужда от време да осъзнае последните събития.
Наистина нямаме никаква идея
какво е преживял от другата страна.
След изчезването на Празнотата
и черните сфери, забелязваме странна
и забележителна активност над нашата планета.
Следствие от последните събития.
Този облак от газ, прах и лед, изглежда произвежда планети
и техните луни се привличат от гравитацията им.
Сега изглежда, че имаме нова слънчева система.
Това, което всъщност се случи,
е обезпокояващо на най-дълбоко ниво,
защото постави под въпрос всяко едно нещо,
което аз и колегите ми сме знаели за нашата земя,
нашата слънчева система, космоса и отвъд.
Това доведе до създаването на нова планета...
Точно до нашата.
Като планета-сестра, точно в нашата орбита.
Нашите безпилотни сонди извършват скан на атмосферата и повърхността.
Получените данни показват, че тази нова планета
има всички необходими елементи за поддържане на човешкия живот.
От температура на повърхността до магнитно поле, вода, кислород.
Сякаш беше построена по поръчка точно за нас.
Тази нова планета и нейната маса,
е почти идентична с нашата планета.
С 10 процента отклонение в размера.
Ето защо започвахме да я наричаме "Земя 2".
Прогнозираше се населението да се увеличи
над 12 милиарда и ресурсите да се изчерпят.
Не е възможно да се определи
колко дълго ще поддържаме живота тук.
Така че, когато се появи подобна мисия,
световните лидери ще платят всичко, за да бъдат част от това.
Кацането на Земя 2 може да се опише като златната треска на 21-ви век.
Корпорации и правителства бързо установяват интересите си
върху новата ни съседна планета.
ОН призова всички лидери на големите нации
да се съберат за обсъждане на междупланетни стратегии,
включващи използването на ядрена енергия
за подпомагане на колонизацията.
Междувременно, хора от целия свят
използват социалните медии, за да изразят своите надежди,
мисли и тревоги.
Земя 2 е шанс за нов живот.
Искам да знам кой взема тези решения?
Богаташите и политиците не могат да са единствените
които да решават бъдещето на нашите деца.
Ами ако има живот на новата земя?
Какво ще видим там? Какво ще открием като отидем?
Със сигурност ще унищожим тази планета.
Правителствата са корумпирани.
Трябва да отидем на Земя 2, а те да се бият тук.
Не се връзвам на това, и мисля, че е минна операция
за минерали и ресурси.
Това откритие промени всичко, което знаем за Вселената и нас самите.
Има демокрацията, нали?
Трябва да гласуваме какви хора да отидат там.
Най-добрите учени, художници, философи и
хора, които ги е грижа за човечеството.
Това събитие отвори кутията на Пандора от много неясноти.
Има и цяло множество от други сложни въпроси.
И по-конкретно - как да продължим?
12 месеца по-късно
Минаха 12 месеца, откакто видяхме Пустотата за последно.
И още имам това силно усещане, че те не са ни оставили наистина.
Или поне все още ни наблюдават.
Днес изпращаме първите пилотирани космически кораби на Земя 2.
Космическата агенция реши да изпратим първо само хора 2.0,
за да проведат тестове и да положат основите,
а когато дойде момента
да започне изпращането на хора, които да се установят
и колонизират планетата за бъдещите поколения.
Но някои се чудят дали ще направим същите грешки,
които правим от векове.
Как този нов дом ще изведе най-доброто в нас?
Или как ние и нашите бъдещи поколения,
да не правим същите грешки като в миналото ни,
и да докажем, че заслужаваме да бъдем спасени.
Бяхме толкова обсебени от откриването на нов живот,
докато всъщност трябва да открием себе си.
Сега имаме още един шанс да направим точно това.
ОТВЪД
Превод и субтитри The Fountain